ISRAEL-RAPORTTI EUROOPAN PARLAMENTISTA
Hei ja tervetuloa ohjelmamme pariin!
Olemme Euroopan parlamentissa.
Puhumme BDS-kampanjasta ja siitä, -
miten se saa jalansijaa EU-politiikassa Israelin ja palestiinalaisten suhteen.
Keskustelemme myös, miten EU:n tuki palestiinalaisille vaikuttaa, -
ja kysymme, miten EU voisi parhaiten tukea taloudellisesti rauhaa ja sopua.
Vieraanani on Tomas Sandell, ECI:n perustaja ja johtaja -
ja ohjelmamme tukija, -
tohtori Fiorello Provera, eurokansanedustaja -
ja Euroopan parlamentin ulkoasiain- valiokunnan varapuheenjohtaja, -
David Saranga, Israelin pysyvän EU-edustuston johtaja, -
sekä palkittu menestyskirjailija Edwin Black.
Tervetuloa ohjelmaan, hyvät herrat!
Fiorello Provera, miten tulitte mukaan EU-politiikkaan?
Miten teistä tuli -
tärkeän ja vaikutusvaltaisen ulko- asiainvaliokunnan varapuheenjohtaja?
Ensinnäkin kiitos, että sain kutsun ohjelmaan.
Menin mukaan Italian politiikkaan -
hallintoamme vaivanneen ikävän, laajan korruption jälkeen 1990-luvulla.
Minut valittiin kahdesti Italian edustajainhuoneeseen -
ja kahdesti Italian senaattiin. Nyt olen EU-parlamentissa.
Minut valittiin ulkoasiainvaliokunnan varapuheenjohtajaksi.
Se on tehtäväni tällä hetkellä.
Kertoisitteko, mitä kuuluu ulkoasiainvaliokunnan työsarkaan?
Ulkoasiainvaliokunta työskentelee -
yhdessä lady Ashtonin kanssa, -
Catherine Ashtonin kanssa.
Se käsittelee monia maailman ongelmia, -
etenkin Lähi-idän ongelmia.
Lähi-idän tilanne on monimutkainen.
Lisäksi olemme työskennelleet tiiviisti -
Iranin ydinasekysymysten parissa -
ja maahanmuutto-ongelman parissa.
Se on tärkeä Euroopan kannalta.
Lisäksi käsittelemme kaikkea Euroopan ulkopuolista kauppaa.
Tehtäväni on toimia valiokunnan puheenjohtajana, -
ottaa vastaan arvovaltaisia vieraita ja puhujia -
ja esitellä tapahtumia Euroopan parlamentissa.
Edustan ulkoasiainvaliokuntaa ulkomailla -
varsinaisen puheenjohtajan Elmar Brokin puolesta.
Työ on hyvin mielenkiintoista, -
koska täytyy tutkia ulkopolitiikan kaikkia näkökulmia.
Täytyy olla perillä hyvin monesta asiasta.
Siksi pidän työtä valiokunnan varapuheenjohtajana mielekkäänä.
On ilo ja kunnia, että olette mukana ohjelmassa.
Tomas, voisitteko kertoa uutisia ECI:n työstä?
Toimitte ahkerasti holokaustin muistopäivän tapahtumissa.
Olitte eritoten vaalimassa Raoul Wallenbergin muistoa.
Holokaustin muistopäivä on meille tärkeä.
Osallistuimme muistojuhlan järjestelyihin Euroopan parlamentissa.
Järjestimme Brysselissä ekumeenisen muistojumalanpalveluksen.
Judy Littler Manners järjesti Lontoossa ison tilaisuuden, -
johon osallistui jopa 700 ihmistä. Tahdon tuoda esiin, -
että tapasimme Raoul Wallenbergin perhettä.
Monet katsojat muistavat ruotsalaisdiplomaatti Wallenbergin, -
joka pelasti kymmeniätuhansia juutalaisia Budapestissä -
toisen maailmansodan loppuvaiheissa.
Toivoimme, että olisimme tavanneet presidentti Putinin, -
joka oli Brysselissä siihen aikaan.
Saimme yhteyden hänen tiedottajaansa Moskovassa.
Pyyntömme oli, että Venäjän arkistot avattaisiin tutkijoille.
Wallenbergiä kunnioitetaan yhtenä kansojen oikeamielisenä.
Venäjän arkistojen avaamisen myötä Wallenbergin kohtalo voisi selvitä.
Tapasimme Herman van Rompuyn vanhemman neuvonantajan, -
José Manuel Barroson edustajia ja muita korkea-arvoisia henkilöitä.
Pyysimme heitä ottamaan asian puheeksi Putinin kanssa.
Putinilla on valta avata arkistot.
Euroopan parlamentti julkaisi viime viikolla -
Venäjää koskevan julkilausuman.
Julkilausumassa mainitaan, -
että pyydämme Venäjää avaamaan arkistot, -
jotta kadonneiden henkilöiden kohtalo voitaisiin selvittää.
Valtavan määrän juutalaisia pelastanut Wallenberg on heistä yksi.
Viikko oli mielenkiintoinen ja tiivis.
Ei ole ihan jokapäiväistä yrittää päästä Putinin puheille.
Asiassa edistyttiin merkittävästi.
Se otettiin puheeksi korkeimmilla poliittisilla tasoilla. Onnistuimme.
Jäämme odottamaan.
David Saranga, tervetuloa! Edustatte Israelin valtiota ja kansaa.
Kertoisitteko, millaisiin asioihin ja ongelmiin -
Israelin EU-edustusto keskittyy?
Tärkein asia, johon näinä päivinä keskitymme, on erittäin symbolinen.
Martin Schulz, Euroopan parlamentin puhemies, -
on juuri tällä hetkellä Israelissa ja Jad vashem -holokaustimuseossa.
Se on hänen ensimmäinen kohteensa virallisella vierailulla Israelissa.
Sitä pidetään symbolisesti tärkeänä.
Hän tapaa myös korkea-arvoisia edustajia, kuten presidentti Peresin -
ja knessetin puhemiehen.
Toinen tärkeä ajankohtainen asia -
on Horisontti 2020 -puiteohjelma.
Saimme juuri neuvottelut päätökseen -
ja allekirjoitimme sopimuksen EU:n kanssa.
Puiteohjelma on hyvin tärkeä, -
koska Euroopan ja Israelin tiedeyhteisöt voivat tehdä yhteistyötä -
ja siten auttaa kansalaisia koko maailmassa.
Eräs Euroopan parlamentin kannalta tärkeä asia -
on Israelin ja palestiinalaisten väliset neuvottelut, -
jotka ovat paraikaa käynnissä ja joiden toivotaan tuottavan tulosta.
Ne ovat tärkeimpiä asioita työmme kannalta.
On suuri ilo saada vieraaksi Edwin Black.
Olen haastatellut teitä. Lisäksi olimme perjantaina yhdessä sapattiaterialla.
Voisitteko kertoa taustastanne?
Teiltä on ilmestynyt kirja, Financing the Flames (Liekkien rahoittaminen).
Olen tutkiva journalisti.
Olen erikoistunut historiatietojen vääristelyn tutkimiseen.
Pyrin paljastamaan vääristelyä, jotta vältyttäisiin ongelmien toistumiselta.
Olen laatinut mm. IBM and the Holocaust (IBM ja holokausti) -kirjan.
Olen tullut Brysseliin todistamaan, -
miten EU antaa rahallista tukea tunnetuille terroristeille Israelissa -
ja miten rauhaa ei saavuteta, -
ennen kuin tunnettujen terroristien rahoittaminen loppuu.
Kertoisitteko, missä olette käynyt?
Olette puhunut Britannian parlamentissa.
Aion käydä neljässä parlamentissa neljän viikon aikana.
Aloitin Britannian parlamentista pari päivää sitten.
Tänään puhun Euroopan parlamentissa.
Muutaman päivän kuluttua vierailen Israelin parlamentissa, knessetissä.
Kun palaan USA:han siitä kymmenen päivän kuluttua, -
annan edustajainhuoneessa valaehtoisen todistuksen.
Hienoa! - Kaikissa paikoissa puhun siitä, -
miten Britannia, USA ja EU rahoittavat kansalaisjärjestöjä -
ja nimettyjä terroristeja.
Fiorello Provera, olette ainutlaatuisella näköalapaikalla -
Euroopan parlamentin ulkoasiain- valiokunnan varapuheenjohtajana.
Miten myötämielinen Euroopan parlamentti on Israelin suhteen?
Onko ulkoasiainvaliokunta myötämielinen Israelille?
Valitettavasti Israelia kohtaan on vihamielisyyttä.
Olen huolissani kasvavasta antisemitismistä, -
joka on todellisuutta Euroopassa.
On hyvin surullista, -
että monet EU-kansalaiset, juutalaiset, -
joutuvat muuttamaan USA:han, -
koska he pelkäävät ja kokevat olevansa uhattuna.
He ovat sentään syntyneet tässä yhteiskunnassa.
Heidän isovanhempansa ovat syntyneet tänne aikoinaan.
On surullista ja kestämätöntä vielä holokaustin ja sen muiston jälkeen, -
että sellaista esiintyy aikanamme.
Voisitteko arvioida, mitkä EU-jäsen- maat ovat myötämielisiä Israelille -
ja mitkä vihamielisiä sitä kohtaan?
Itse asiassa on myönnettävä, -
että uudet jäsenmaat idässä -
suhtautuvat Israeliin myötämielisemmin -
kuin vanhat jäsenmaat.
Vanhojen jäsenmaiden parlamentaarikoista vain 40―45 % -
suhtautuvat myötämielisesti Israeliin ja sen politiikkaan Lähi-idässä.
Itä-Euroopan maiden parlamentaarikoista 80―85 % -
suhtautuu Israeliin myötämielisesti. Meidän on otettava opiksi heistä.
Tomas, vuosi 2014 on hyvin tärkeä, -
koska keväällä järjestetään EU-vaalit.
Miten tärkeää on, että kristityt katsojamme -
osallistuvat politiikkaan ja äänestävät Israel-myönteistä ehdokasta?
On erittäin tärkeää, että yhtä lailla kristityt kuin muutkin -
äänestävät ja aktivoituvat.
Usein käy niin, että EU-vaalit kääntyvät kansallisiksi vaaleiksi.
Niiden kautta ilmaistaan tyytymättömyyttä maan nykyhallintoon.
Se näyttää saavan liikkeelle yhteiskunnan marginaaliaineksia.
Etenkin niiden, jotka rakastavat Israelia ja juutalaisia, -
olisi hyvin tärkeä äänestää tulevissa EU-vaaleissa.
Valitettavasti monet uskovat ovat sitä mieltä, -
että politiikka on likaista eikä siihen pitäisi osallistua eikä äänestää.
He sanovat, että rukous riittää.
Minusta se on täysin virheellinen näkemys velvollisuuksistamme.
Nyt on helmikuu. Vaalit järjestetään toukokuussa.
Nyt on hyvä aika alkaa hankkia tietoa sekä tutustua europarlamenttiin -
ja ehdokkaisiin.
ECI järjestää äänestäjäkunnalle tiedotuskampanjan asioista, -
jotka ovat tärkeitä Israelin ja juutalaisten turvallisuuden kannalta.
Tarkastelemme suurimpia poliittisia ryhmiä.
Parlamentissa on selvästikin ryhmiä, -
jotka suhtautuvat Israeliin kielteisesti.
Sitten on ryhmiä, jotka suhtautuvat Israeliin myönteisesti.
Jos meillä on katsojia Italiassa, on selvää, ketä kannattaa äänestää.
Se on päivänselvää.
David Saranga, millaisia haasteita edustustonne on kohdannut -
Euroopan parlamentissa, kun olette yrittäneet saada sanomaanne läpi?
Miten Israelia tukevat eurokansan- edustajat ovat auttaneet teitä?
Liitän vastaukseni Fiorello Proveralle esittämäänne kysymykseen.
Israelilla on ystäviä koko poliittisessa kirjossa: -
vasemmalla, keskustassa ja oikeistossa, kaikissa puolueissa.
Samoin meillä on vastustajia koko poliittisessa kirjossa.
Kuten herra Provera sanoi, Israelin sanomalle myötämielisiä -
on voittopuolisesti Keski- ja Itä-Euroopan maissa.
Siellä Israelin tukijoita on niin vasemmistossa kuin oikeistossakin.
He uskovat todella, että Euroopan tulevaisuus -
on sidoksissa Lähi-idän tulevaisuuteen.
He pitävät Israelia tärkeänä tekijänä Euroopassa ja Lähi-idässä.
Niin kutsutussa vanhassa Euroopassa tai Länsi-Euroopan maissa -
tilanne on monimutkaisempi.
Yleisesti ottaen vasemmiston eurokansanedustajat -
eivät ikävä kyllä halua kuunnella Israelin viestiä.
He haluavat torjua todellisuuden ja sen tuoman hämmennyksen.
Joskus kun tahdomme tuoda viestin vasemmistolle, -
vain jotta he kuuntelisivat ja tekisivät omia johtopäätöksiä, -
he eivät todellisuudessa halua kuunnella.
Tilanne on erilainen oikeistossa.
En puhu äärioikeistosta vaan oikeisto-keskustasta, -
jossa eurokansanedustajat ovat avoimempia näkemyksille, -
vaikka he eivät ole Israelin kanssa samaa mieltä.
Tämä on tilanne yleisesti tällä hetkellä.
Mielestäni Israelin on haastavaa saada viestiään kuulluksi.
Myös Euroopan parlamentilla on haasteita -
vuoropuhelun ylläpitämisessä Israelin kanssa.
Jos haluaa vaikuttaa onnistuneesti, tarvitaan tasapainoa.
Edwin, teillä on erilainen näköala- paikka, koska olette amerikkalainen.
Euroopan historia maailmansotien jälkeen ei ole mairitteleva.
Mitä sanoisitte antisemitismin noususta -
ja Israel-vastaisuuden noususta Euroopassa?
Olen kuunnellut näitä kolmea herraa.
On surullista kuunnella heidän huomioitaan amerikkalaisena, -
koska Amerikassa monet pitävät Eurooppaa 2000-luvun valona.
Jos tämä suuntaus jatkuu, Eurooppa niin kuin sen tunnemme, katoaa.
Jos Euroopassa yksilöt eivät voi elää vapaina isiensä maassa -
ja heidän täytyy muuttaa tuhansittain Israeliin, Englantiin ja USA:han, -
Eurooppa lakkaa olemasta Eurooppa.
Keskustelussa parlamenttia jaetaan sen mukaan, -
ovatko edustajat myötämielisiä tietylle valtiolle vai eivät.
Se osoittaa, miten jakautunut Eurooppa on -
ja miten jakautunut tulevaisuuden sivilisaatio on.
Kyse ei ole siitä, ollako ystävä vai ei.
Kyse on sivilisaatiosta.
Sivilisaatiomme murentuu siten, -
että ensinnäkin historia kaapataan.
Historia ryöstetään. Historiaa vääristellään.
Se kirjoitetaan uudelleen. Näin saadaan luotua uusi tulevaisuus.
Ensin täytyy katsoa, mitä on tapahtunut menneisyydessä.
Mikä ovat israelilaisten oikeudet?
Eurooppa ja maailma olivat mukana juutalaiskodin rakentamisessa.
Sitä ei perustettu paperilla, Balfourin julistuksella.
Sopimuksen allekirjoitti 52 valtiota.
Kansainliitto omaksui sen.
Se siirtyi YK:n peruskirjan artiklaan 80.
Siitä keskusteltiin vuosia. Se synnytti juutalaisen kotimaan -
laillisesti asuttavaksi rinta rinnan muiden asukkaiden kanssa.
Nyt tämä historia ryöstetään ja kirjoitetaan uudelleen.
Siitä kerrotaan hassuja taruja. Monet päättäjät eivät tunne tosiasioita, -
niin että he osaisivat vastata virheelliseen tietoon.
Tehtävämme on ensiksi oikaista historiatiedot -
ja sitten huolehtia tulevaisuudesta.
Ei pidä suvaita suvaitsemattomuutta ketään yksilöä kohtaa, -
olipa hän juutalainen, kristitty tai muslimi.
On ymmärrettävä, että jos viha rantautuu, se tunkeutuu sisämaahan.
On yleistä sanoa, että ensin juutalaiset, sitten kaikki muut.
Olemme nähneet sen yhä uudelleen, -
vuosikymmen toisensa ja vuosisata toisensa jälkeen.
Voimme palata I maailmansotaan ja 1920-luvun Puolaan.
Voimme palata 1800-luvun Itä-Eurooppaan.
Niissä on havaittavissa tietty jatkuvuus.
Jos sama toistuu, Eurooppa sellaisena kuin sen tunnemme, ei kestä.
Euroopasta tulee jokin, mikä se on joskus ollut. Sitä se ei tahdo.
Seuraavaksi puhumme BDS-liikkeestä -
eli boikotoinnista, sijoitusten poisvetämisestä ja sanktioista.
Viime viikolla EU:n Israel-lähettiläs Lars Faaborg-Andersen -
sanoi Times of Israel -lehden mukaan: -
"Jos rauhanneuvottelut kariutuvat sen takia, -
että Israel ilmoittaa jatkavansa asutusten rakentamista, -
syy on yksinomaan israelilaisten. Jos Israel jatkaa laajentumista -
vihreän linjan yli ilman rauhansopimusta, se jää yksin.
Yksityisyritykset vetävät pois sijoituksiaan Israelista -
BDS-liikkeen takia." Miten vastaatte lausuntoon?
Tahdon kertoa katsojille, mikä on todellinen tilanne.
Israel on hyvinvointivaltio.
Maailmassa on käynnissä talouskriisi, -
mutta Israelin taloudella menee erinomaisesti.
Se voi hyvin vain Israelin kansalaisten ansiosta -
ja Israelin yhteiskunnan hyvän laadun ansiosta.
Maailmassa on paljon markkinoita. Idässä on Kiina ja Intia.
On monia muita kasvavia talouksia.
On Eurooppa ja USA.
Toivon, ettei mainitunkaltainen tulos toteudu neuvotteluissa.
Toivon, että neuvottelut tuottavat tulosta.
Arveluilla ei mielestäni ole todellisuuspohjaa.
Lähettiläs puhui siitä, mitä tapahtuu, ellei sopuun päästä.
Odotetaan nyt ensin, mitä tapahtuu.
Ehkä vastuu jaetaan.
Ehkä kaikki ei jääkään Israelin kontolle.
Toiseksi mainittiin BDS-liike.
BDS-liikkeen toimet ovat joskus hyvin julkeita.
He julistavat itsensä joskus voittajiksi alueilla, joissa heidän ei pitäisi.
Valitettavasti media levittää tätä väärää sanomaa.
Minulla on belgialainen ystävä.
Hän ei ole juutalainen. Hän tuntee Israelin ja pitää siitä.
Meillä on samat arvot.
Hän kertoi oman vastauksensa BDS-liikkeeseen.
Tahdon kertoa sen tässä. Jokaisen, joka välittää Israelista -
ja tahtoo auttaa Israelia, -
pitäisi joka kerta ostaa kaupasta jotakin Israelista tuotua.
Kannattaa ajatella Israelia aina, kun ostaa jotakin tai tekee jotakin.
Jos kaikki Israelin ystävät maailmalla -
ja Euroopassa harkitsisivat sitä, ehkä he voivat vaikuttaa.
Aivan, kuten SodaStreamin ostamista.
EU:n Israel-lähettiläs otti lausunnossaan kielteisen kannan -
ja syytti Israelia mahdollisesta neuvottelujen kariutumisesta.
Hän uhkasi, että yhtiöt ja sijoittajat vetävät pois sijoituksiaan.
Hän uhkaili boikotointi-, sijoitusten poisvetämis- ja sanktiokampanjalla.
Miksei hän esittänyt tosiasioita siitä, -
ettei palestiinalaishallinto ole tunnustanut Israelin valtiota?
Sehän on rauhanprosessin kulma- kiviä Oslon sopimuksen mukaan.
Sekin osoittaa, että katsantokanta on kohtuuttoman yksipuolinen.
Ronald Reagan sanoi: "Tangoon tarvitaan kaksi."
Toinen kieltäytyy yhä uudelleen osallistumasta, -
kuten palestiinalaiset, vetäytymällä neuvotteluista kolmesti.
Nyt EU ja Amerikkakin ovat ilmaisseet, -
että neuvottelujen mahdollinen kariutuminen olisi Israelin syy -
tai tarkalleen ottaen juutalaisasutuksen syy.
Se on vaarallista, koska kansalaiset kuuntelevat.
Media kuuntelee ja vahvistaa viestiä, -
samoin yksityisyritykset.
On paljon sanahelinää.
USA:n ulkoministeri Kerry ja EU-johto sanovat, -
että jos rauhanneuvottelut kariutuvat, Israel jää yksin.
David mainitsi Horisontti 2020 -puiteohjelman ja uudet suuntaviivat.
Ne osoittavat selvästi, miten yksityis- yritysten pitäisi suhtautua Israeliin -
ja palestiinalaisalueisiin.
Minusta se on sanalla sanoen ällöttävää: -
EU:n tärkein Lähi-itä-lähettiläs sanoo, -
ettei EU:lla ole tekemistä Israelin eristämisen kanssa, mutta näin käy.
Kansalaisina meillä on vastuu -
puuttua johtajien toimintaan.
Tietysti on hyvä ostaa Jaffan appelsiineja.
Israelin tuotteet ovat meille elintärkeitä.
Lisäksi on poliittisesti tuotava oma kanta julki kuuluvasti.
Pitäisi oppia historiasta, ja hälytyskellojen pitäisi soida, -
kun johtajat sanovat, ettei pitäisi ostaa juutalaisten tuotteita.
Olette historioitsija. Samaa sanottiin 1930-luvulla.
Huhtikuun 1. päivä 1933 Berliinin kaduilla ja kaikkialla muuallakin.
Tilanne kärjistyi siitä. On huolestuttava merkki, -
kun yhtä valtiota tai kansaa pidetään esteenä maailmanrauhalle -
ja kauppasuhteet siihen yritetään estää.
Suomennos: Marianne Tenetz